CELEX: C2006/224/58
Language: da
Date: 2006-09-16 00:00:00
Title: Sag C-333/06: Sag anlagt den 28. juli 2006 — Kommissionen for De Europæiske Fællesskaber mod Kongeriget Sverige

16.9.2006   
            
            
               DA
            
            
               Den Europæiske Unions Tidende
            
            
               C 224/31
            
         Sag anlagt den 28. juli 2006 — Kommissionen for De Europæiske Fællesskaber mod Kongeriget Sverige
   (Sag C-333/06)
   (2006/C 224/58)
   Processprog: svensk
   Parter
   
      Sagsøger: Kommissionen for De Europæiske Fællesskaber (ved J.R. Vidal Puig og K. Simonsson, som befuldmægtigede)
   
      Sagsøgt: Kongeriget Sverige
   Sagsøgerens påstande
   
               —
            
            
               Det fastslås, at Kongeriget Sverige har tilsidesat sine forpligtelser i henhold til artikel 16 i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (1), idet det ikke har fastsat sanktioner for overtrædelser af forordningen.
            
         
               —
            
            
               Kongeriget Sverige tilpligtes at betale sagens omkostninger.
            
         Søgsmålsgrunde og væsentligste argumenter
   Artikel 16, stk. 3, i forordning nr. 261/2004 indeholder en forpligtelse for medlemsstaterne til at fastsætte sanktioner for tilsidesættelser af forordningens bestemmelser, der er effektive, står i forhold til overtrædelsen og har afskrækkende virkning.
   Ifølge Kommissionens oplysninger har Kongeriget Sverige, idet det ikke har fastsat sanktioner for tilsidesættelser af bestemmelserne i forordningens artikel 14 efter næsten halvandet år efter forordningens ikrafttræden, stadig ikke indført en fuldstændig ordning om sanktioner for tilsidesættelser af forordningens bestemmelser.
   
      (1)  EUT L 46 af 17.2.2004, s. 1.